ตำบลยุหว่า

ตำบลยุหว่า เป็นตำบลที่มีพื้นที่ในอาณาเขตอยู่ในอำเภอสันป่าตอง จังหวัดเชียงใหม่ โดยได้รับอนุมัติจัดตั้งเป็นตำบลเมื่อ พ.ศ. 2482 โดยชื่อตำบลยุหว่านั้นมาจากชื่อของกำนันคนแรกในเขตการปกครองตอนนั้น คือ "พ่อขุนยุหว่า" ตำบลยุหว่าเป็นตำบลที่มีขนาดที่ใหญ่ที่สุดในอำเภอสันป่าตอง ประกอบไปด้วยหมู่บ้าน 15 หมู่บ้าน มีการปกครองอยู่ 2 เขตการปกครองคือ เทศบาลตำบลสันป่าตอง และเทศบาลตำบลยุหว่า เป็นตำบลที่มีศูนย์กลางทางด้านเศรษฐกิจ ความเจริญและศูนย์ราชการของอำเภอสันป่าตอง
== ที่ตั้งและอาณาเขต ==
ตำบลยุหว่าตั้งอยู่ตอนเหนือของอำเภอ มีอาณาเขตติดต่อกับตำบลใกล้เคียงดังนี้
ทิศเหนือ ติดต่อกับ ตำบลน้ำบ่อหลวงและตำบลสันกลาง
ทิศใต้ ติดต่อกับตำบลบ้านกลาง
ทิศตะวันออก ติดต่อกับตำบลทุ่งต้อมและตำบลมะขามหลวง
ทิศตะวันตก ติดต่อกับตำบลบ้านแม
== การปกครองในท้องถิ่น ==
ตำบลยุหว่าแบ่งการปกครองเป็น 15 หมู่บ้าน ได้แก่
{|
|-
||หมู่ 1||บ้านสันป่าตอง|||||||หมู่ 9||บ้านต้นผึ้ง||
|-
||หมู่ 2||บ้านกลาง||||||หมู่ 10||บ้านสันป่าตองใต้||
|-
||หมู่ 3||บ้านหนองหวาย|||||||หมู่ 11||บ้านศาลา||
|-
||หมู่ 4||บ้านกิ่วแลหลวง|||||||หมู่ 12||บ้านดอนตัน||
|-
||หมู่ 5||บ้านอุเม็ง|||||||หมู่ 13||บ้านหนองพันเงิน||
|-
||หมู่ 6||บ้านหนองปึ๋ง|||||||หมู่ 14||บ้านมะจำโรง||
|-
||หมู่ 7||บ้านใหม่ม่วงก๋อน|||||||หมู่ 15||บ้านหนองสะเรียม||
|-
||หมู่ 8||บ้านร้อง||||||
|}
== ประวัติตำบลยุหว่า ==
ตำบลยุหว่าก่อตั้งขึ้นเมื่อ พ.ศ. 2482 โดยใช้ชื่อของเขตปกครอง ตามชื่อผู้เป็นกำนันคนแรก คือ "พ่อขุนยุหว่า"    สภาตำบลยุหว่า(ชื่อขณะนั้น) เดิมตั้งอยู่ หมู่ที่ 7 บ้านใหม่ม่วงก๋อน ตำบลยุหว่า อำเภอสันป่าตอง] จังหวัดเชียงใหม่ มีเนื้อที่ประมาณ 2 งานและคับแคบต่อมาเมื่อปี พ.ศ. 2537 คณะกรรมการสภาตำบล ได้เล็งเห็นความเจริญก้าวหน้าของตำบล ได้ประชุมและจัดทำโครงการของบประมาณสร้างอาคารเอนกประสงค์เพื่อใช้เป็นสำนักงานของสภาตำบล ซึ่งตั้งอยู่ หมู่ที่ 9 บ้านต้นผึ้ง ตำบลยุหว่า อำเภอสันป่าตอง จังหวัดเชียงใหม่ ในบริเวณหนองสะเรียม มีเนื้อที่รวม 182 ไร่ ซึ่งเป็นที่สาธารณะของตำบล แต่เดิมหนองสะเรียมเป็นหมู่บ้านหนึ่ง ตามตำนานที่เล่าสืบต่อๆ กันมา ราษฏรภายในหมู่บ้านมีอาชีพรับจ้างได้ไปรับจ้างขุดดิน ที่บ้านรองขุด ตำบลแม่ก๊า ในขณะที่ขุดดินอยู่นั้น พวกเขาได้ปลาไหลเผือก 1 ตัว มีขนาดใหญ่มาก (ขนาดยักษ์) และทำอาหารแบ่งกันกินทั่วทั้งหมู่บ้าน แต่มีหญิงหม้ายคนหนึ่งซึ่งชาวบ้านไม่ชอบและไม่ยอมแบ่งเนื้อปลาไหลให้ เมื่อทำอาหารจากปลาไหลยักษ์แล้ว แบ่งให้แต่น้ำแกง หญิงหม้ายโกรธมากไม่ยอมกินเทน้ำแกงทิ้ง ต่อมาในเวลากลางคืน ชาวบ้านที่กินปลาไหลเผือกยักษ์ ต้องมีอันเป็นไปโดยที่แผ่นดินแยกทรุดตัวลงทั้งบ้านทั้งคนหายจมไปหมด เหลือแต่บ้านของหญิงหม้ายเพียงหลังเดียว คือบริเวณที่ตั้งขององค์การบริหารส่วนตำบลยุหว่า ปัจจุบันนี้ คงเหลือที่ดินเป็นเกาะเนื้อที่ประมาณ 10 ไร่ และหนองน้ำจำนวน 172 ไร่ รวมเนื้อที่หนองสะเรียมทั้งสิ้น 182 ไร่
== สถานที่สำคัญ ==
อ่างเก็บน้ำหนองสะเรียม
วัดป่าเจริญธรรม (วัดพระนอนใหญ่)
===แหล่งท่องเที่ยว===
ตลาดนัดทุ่งฟ้าบดหรือกาดงัว
ศูนย์หัตถกรรมไม้แกะสลักตำบลยุหว่า
วัดหนองพันเงิน หลวงพ่อเพชร
กาดสล่าแม่ครูคำ
ศูนย์หัตถกรรมไม้แกะสลัก กาดร้อยสล่า
กาดสลีบัวตอง
== หน่วยงานในตำบลยุหว่า ==
ที่ว่าการอำเภอสันป่าตอง
โรงพยาบาลสันป่าตอง โรงพยาบาลขนาดใหญ่
สถานีตำรวจภูธรสันป่าตอง
ศูนย์การศึกษานอกระบบและการศึกษาตามอัธยาศัย อำเภอสันป่าตอง
การไฟฟ้าส่วนภูมิภาคเชียงใหม่ (สันป่าตอง)
สำนักงานเทศบาลตำบลสันป่าตอง
สถานีดับเพลิงเทศบาลตำบลสันป่าตอง
สภาวัฒนธรรมอำเภอสันป่าตอง
ศูนย์วัฒนธรรมอำเภอสันป่าตอง โรงเรียนสันป่าตองวิทยาคม
องค์การบริหารส่วนตำบลยุหว่า
ศูนย์วิจัยและบำรุงพันธุ์สัตว์เชียงใหม่
ศูนย์การท่องเที่ยว กีฬาและนันทนาการจังหวัดเชียงใหม่
สมาคมฌาปนกิจธนาคารเพื่อการเกษตรและสหกรณ์การเกษตร เชียงใหม่(สายใต้)
===โรงเรียน===
โรงเรียนสันป่าตองวิทยาคม โรงเรียนมัธยมศึกษา
ศูนย์การศึกษานอกระบบและการศึกษาตามอัธยาศัย อำเภอสันป่าตอง
โรงเรียนวัดกู่คำ (เมธาวิสัยคณาทร) โรงเรียนประถมศึกษา-มัธยมศึกษาตอนต้น
โรงเรียนสันป่าตอง (สุวรรณราษฎร์วิทยาคาร) โรงเรียนประถมศึกษา
โรงเรียนสันป่าตอง โรงเรียนประถมศึกษา
โรงเรียนวัดอุเม็ง โรงเรียนประถมศึกษา
โรงเรียนชุมชนกิ่วแลหลวง โรงเรียนประถมศึกษา
ศูนย์พัฒนาเด็กเล็กองค์การบริหารส่วนตำบลยุหว่า
== อ้างอิง ==
== แหล่งข้อมูลอื่น ==
องค์การบริหารส่วนตำบลยุหว่า
เทศบาลตำบลสันป่าตอง 
เว็บไซต์สันป่าตอง 
ยุหว่า